[{"text_idx": "#000002", "text": "Dod o Hyd i Glwb Rhedeg"}, {"text_idx": "#000003", "text": "Drwy bartneriaethau a\u0302 dros 90 o elusennau, o sefydliadau cenedlaethol i achosion lleol, mae digwyddiadau R4W yn darparu llwyfan codi arian sydd wedi\u2019i gwneud hi\u2019n bosib codi dros \u00a34 miliwn y flwyddyn."}, {"text_idx": "#000004", "text": "Ein prif ddigwyddiad, Hanner Marathon Caerdydd, yw digwyddiad codi arian i elusennau mwyaf Cymru ac mae ymysg 10 digwyddiad codi arian drwy chwaraeon mwyaf y DU (ffynhonnell: Massive & Just Giving)"}, {"text_idx": "#000005", "text": "Mae ein partneriaid elusennol yn meddwl y byd i ni ac rydyn ni\u2019n gwneud ein gorau i sicrhau bod eu profiad o\u2019r budd mwyaf posib i\u2019r ddwy ochr. A ninnau\u2019n sefydliad nid-er-elw ein hunain, rydyn ni\u2019n deall elusennau a\u2019u nodau."}, {"text_idx": "#000006", "text": "Rydyn ni\u2019n cynnig amrywiaeth o becynnau a phartneriaethau elusennol, gan gynnwys ystod o fuddion a chynigion arbennig i\u2019ch helpu i godi cymaint o arian a\u0302 phosib ar gyfer eich elusen."}, {"text_idx": "#000007", "text": "Mae ein partneriaeth a\u0302 JustGiving yn helpu\u2019r rhedwyr i godi cymaint o arian a\u0302 phosib i\u2019w helusen. Caiff technoleg JustGiving ei hintegreiddio a\u0302\u2019r llwyfan ar-lein ar gyfer cofrestru i gymryd rhan yn y ras a defnyddir adnoddau JustGiving i helpu elusennau i ganfod negeseuon allweddol, a\u2019r adegau gorau i gymell codwyr arian i greu eu tudalennau codi arian eu hunain ac i ymgysylltu a\u0302\u2019u noddwyr. Hefyd, mae\u2019r amrywiaeth o adnoddau dadansoddi sydd ar gael yn galluogi\u2019r elusennau i fonitro\u2019r gweithgarwch codi arian cyn y digwyddiad."}, {"text_idx": "#000008", "text": "I gael mwy o wybodaeth neu i ofyn am lyfryn pecyn elusen ar gyfer unrhyw un o\u2019n digwyddiadau, cysylltwch a\u0302 ni."}, {"text_idx": "#000009", "text": "Byddwch yn ymuno a\u0302 nifer o brif elusennau\u2019r DU sy\u2019n gweithio gyda ni:"}, {"text_idx": "#000010", "text": "Fe wnaethon ni helpu i greu\u2019r Her 2.6 ar y cyd a\u0302 London Marathon Events, Human Race ac eraill, a hynny mewn ymateb i bandemig COVID-19."}, {"text_idx": "#000011", "text": "Cododd bron i \u00a312 miliwn ar adeg lle roedd miloedd o ddigwyddiadau codi arian yn cael eu canslo ledled y DU, gan gael effaith aruthrol ar incwm elusennau."}, {"text_idx": "#000012", "text": "Os ydych chi\u2019n rhedwr sy\u2019n chwilio am eich her nesaf a\u2019ch bod yn dymuno codi arian i achos da, porwch drwy ein digwyddiadau isod. Mae digon o elusennau i ddewis o\u2019u plith ac mae gan lawer leoedd am ddim neu am bris gostyngol ar gael."}, {"text_idx": "#000013", "text": "Dewch yn agos at y cyffro!"}]